افغانی سرې میاشتې د تورخم له لارې راستنېدونکی ۷۷۸۰ کډوال ناروغان تداوی کړی دی. نن شنبه چې د روان سپوږمیز کال د ربیع الثانی ۲۷مه نېټه ده، افغانی سرې میاشتې د تورخم له لارې په تېرو لس ورځو کې راستنېدونکو ۷۷۸۰ بېوزله او اړمن ناروغان په وړیا ډول تداوی کړی دی، چې ۳۰۳۵ تنه له پنځو کلنو کم عمره ماشومان او پاتې نور له پنځو کلنو پورته وګړی دی. د۷۷۸۰ تنه ناروغانو له ډلې ۲۳۰۰ د ستونی، سینې، زکام او ور سره تړلیو ناروغیو، ۱۷۰۸د نس ناستی ناروغان، ۵۹۷ د پوستکی ناروغان، ۱۲۲۰ مېرمنو ته د زېږون روغتیا مشورې، ۳۹۰ ماشومان د بېلابېلو ناروغیو پر وړاندې واکسین شوی، ۱۲۰۹ کسانو ته د روانی روغتیا مشورې ور کول شوی دی، ۲۷ د ملاریا پېښې ثبت شوی دی او ۳۲۹ کسان پانسمان شوی دی. همدارنګه یو شمېر ماشومانو ته د یخنۍ ضد بنیانونه او ځینو ناروغانو ته صابونونه هم ور کول شوی دی. د یادونې وړ ده، چې د افغانی سرې میاشتې ګرځند روغتیایی ټیمونه نږدې له دوه هفتو را هیسې تورخم کې د راستنېدونکو کډوالو ځای ته رسیدلی او تر دې دمه یې پراخ بشرپال روغتیایی خدمتونه تر سره کړی دی. 09:01 د ا.س.م د ننګرهار نشرات 09:04 1:37 0:22 0:07 0:06 0:05 09:04 09:04 سم